## TRAM d'Alacant va facilitar 1,5 milions de desplaçaments al novembre, un 29,4 % més que en 2022

*** Els moviments diaris seguixen a l'alça, i s'obtenen 350.467 viatgers més que en el mateix període de 2022
* La línia 2 va obtindre el nombre més gran de desplaçaments, 658.100, i Luceros va tornar a liderar els viatges amb 266.040**

Ferrocarrils de la Generalitat Valenciana (FGV) va facilitar 1.542.567 desplaçaments en la xarxa de TRAM d’Alacant durant el mes de novembre passat, un 29,40 % més que en el mateix mes de 2022, cosa que significa un augment de 350.467 viatgers. El dia de més trànsit va ser el divendres 24, amb 65.132 passatgers.

En conjunt, Ferrocarrils de la Generalitat Valenciana (FGV) va sumar, entre TRAM d’Alacant i Metrovalencia, un total de 10.113.143 passatgers, que representen un augment del 27,14 % respecte al mateix mes de 2022 i 2.159.070 viatges més.

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada amb 658.100 moviments; seguida de la línia 1, que comunica Luceros i Benidorm, amb 294.419; la línia 3, que enllaça Luceros amb El Campello, amb 240.347; la línia 4, que unix Luceros amb Plaza La Coruña, amb 174.324; la línia 9, que discorre entre Benidorm i Dénia, amb 88.386, i la línia 5, nexe d’unió entre Porta del Mar i Plaza La Coruña, amb 86.991 viatges.

**Luceros, l’estació més transitada**

En el trànsit per estacions, Luceros, una vegada més, va liderar la classificació, amb 266.040 usuaris. La van seguir Mercado, amb 149.716, i Sant Vicent del Raspeig, amb 101.300.

Després es van situar Benidorm, amb 100.053; Marq-Castillo, amb 81.613; Bulevard del Pla, amb 52.483; El Campello, amb 48.870; Universitat, amb 48.807; Garbinet, amb 47.704, i, en desé lloc, Pintor Gastón Castelló, amb 41.525 moviments.

Com que hi ha la possibilitat de comprar i validar els títols de transport a l’interior de les unitats de tramvia, tren-TRAM i tren convencional, les vendes i validacions de títols de transport en ruta es van concretar en 22.742 viatges.

Fecha: 16/12/2023